አፍሪካ የኮሮና ወረርሽን ለመከላከል ከ200 ቢሊዮን ዶላር በላይ እንደሚያስፈልጋት የተባበሩት መንግሥታት ድርጅት ገለጸ።
ባሕር ዳር፡ ሚያዝያ 10/2012 ዓ.ም (አብመድ) የተባበሩት መንግሥታት ድርጅት ዋና ጸሐፊ አንቶኒዮ ጉተሬዝ ትናንት ማምሻውን ባስተላለፉት መልእክት በዓለም አቀፉ ወረርሽኝ ሳቢያ የአፍሪካ ሀገራት ለከፍተኛ ምጣኔ ሀብታዊ ኪሳራ እየተዳረጉ ነው። ይህንን ተከትሎም የብድር ዕዳቸውን ለመክፈል መቸገራቸውን ነው ዋና ጸሐፊው በንግግራቸው ያነሱት።በዓለም አቀፉ የገንዘብ ተቋም (አይ ኤም ኤፍ) እና በዓለም ባንክ አዘጋጅነት ትኩረቱን በአፍሪካ ላይ ያደረገ የቪዲዮ ኮንፈረንስ ተካሂዷል።በዚህ የቪዲዮ ኮንፈረንስ ላይ ጉተሬዝ እንዳሉት አፍሪካ የወረርሽኙን ስርጭት ለመከላከል እና የሚያስከትለውን ምጣኔ ሀብታዊ ኪሳራ ለመቋቋም ከ200 ቢሊዮን በላይ የአሜሪካ ዶላር ያስፈልጋታል። በመሆኑም አህጉሪቱን ከተጋረጠባት ችግር ለመታደግ ይረዳል ያሉትን ሐሳብ አቅርበዋል። አበዳሪዎች ለታዳጊ የአፍሪካ ሀገራት ብቻ ሳይሆን በማደግ ላይ ላሉት ጭምር የዕዳ ክፍያ የእፎይታ ጊዜ እንዲሰጡ ዋና ጸሐፊው ጠይቀዋል።በጥሩ ሁኔታ ሀብት ለማሰባሰብም ዓለማቀፉ የገንዘብ ተቋም አዲስ ማስፈጸሚያ ሥርዓት ሊያዘጋጅ እንደሚገባው መክረዋል። እንደ አንቶኒዎ ጉተሬዝ ማብራሪያ የማስፈጸሚያ ሥርዓቱም አዳዲስ የብር ኖቶችን ከማተም ጋር ተዛማጅነት ሊኖራቸው እና የአሜሪካን የእንቢተኛ ውሳኔዎች ማስተካከል የሚያስችል መሆን ይኖርበታል።ምንጭ:- ሲጂቲኤንበደጀኔ በቀለ